CELEX: 32017D1573
Language: sk
Date: 2017-09-15 00:00:00
Title: Vykonávacie rozhodnutie Rady (SZBP) 2017/1573 z 15. septembra 2017, ktorým sa vykonáva rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike

16.9.2017   
            
            
               SK
            
            
               Úradný vestník Európskej únie
            
            
               L 238/51
            
         VYKONÁVACIE ROZHODNUTIE RADY (SZBP) 2017/1573
   z 15. septembra 2017,
   ktorým sa vykonáva rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2,
   so zreteľom na rozhodnutie Rady (SZBP) 2016/849 z 27. mája 2016 o reštriktívnych opatreniach voči Kórejskej ľudovodemokratickej republike a o zrušení rozhodnutia 2013/183/SZBP (1), a najmä na jeho článok 33 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada 27. mája 2016 prijala rozhodnutie (SZBP) 2016/849.
            
         
               (2)
            
            
               Bezpečnostná rada Organizácie Spojených národov prijala 11. septembra 2017 rezolúciu č. 2375 (2017), ktorou zaradila jednu osobu a tri subjekty na zoznam osôb a subjektov, na ktoré sa vzťahujú reštriktívne opatrenia.
            
         
               (3)
            
            
               Príloha I k rozhodnutiu (SZBP) 2016/849 by sa preto mala zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Príloha I k rozhodnutiu (SZBP) 2016/849 sa týmto mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
   
      V Bruseli 15. septembra 2017
      
         
            Za Radu
         
         
            predseda
         
         M. MAASIKAS
      
   
   
      (1)  Ú. v. EÚ L 141, 28.5.2016, s. 79.
   
      PRÍLOHA
      Nižšie uvedené osoby a subjekty sa dopĺňajú do zoznamu osôb a subjektov, na ktoré sa vzťahujú reštriktívne opatrenia stanovené v prílohe I k rozhodnutiu (SZBP) 2016/849.
      A.   Osoby
      
      
                   
               
               
                  Meno
               
               
                  Iné používané mená
               
               
                  Identifikačné údaje
               
               
                  Dátum označenia OSN
               
               
                  Dôvody zaradenia
               
            
                  63.
               
               
                  Pak Yon Sik
               
               
                   
               
               
                  Štátna príslušnosť: KĽDR
                  Rok narodenia: 1950
               
               
                  11.9.2017
               
               
                  Člen Ústrednej vojenskej komisie Kórejskej strany pracujúcich, ktorá zodpovedá za vývoj a vykonávanie vojenských politík Kórejskej strany pracujúcich, velí vojenským silám KĽDR a kontroluje ich a pomáha riadiť vojenský obranný priemysel krajiny.
               
            B.   Subjekty
      
      
                   
               
               
                  Meno
               
               
                  Iné používané mená
               
               
                  Sídlo
               
               
                  Dátum označenia OSN
               
               
                  Ďalšie informácie
               
            
                  51.
               
               
                  Ústredná vojenská komisia Kórejskej strany pracujúcich (CMC)
               
               
                   
               
               
                  Pchjongjang, KĽDR
               
               
                  11.9.2017
               
               
                  Ústredná vojenská komisia Kórejskej strany pracujúcich zodpovedá za vývoj a vykonávanie vojenských politík Kórejskej strany pracujúcich, velí vojenským silám KĽDR a kontroluje ich a v koordinácii s Komisiou pre štátne záležitosti riadi vojenský obranný priemysel krajiny.
               
            
                  52.
               
               
                  Odbor pre organizáciu a poradenstvo (OGD)
               
               
                   
               
               
                  KĽDR
               
               
                  11.9.2017
               
               
                  Odbor pre organizáciu a poradenstvo je veľmi vplyvný orgán Kórejskej strany pracujúcich. Riadi menovanie kľúčových pracovníkov Kórejskej strany pracujúcich, vojenských síl KĽDR a verejnej správy KĽDR. Podieľa sa tiež na kontrole politických záležitostí celej KĽDR a zohráva kľúčovú úlohu pri vykonávaní politík KĽDR v oblasti cenzúry.
               
            
                  53.
               
               
                  Odbor pre propagandu a agitáciu (PAD)
               
               
                   
               
               
                  Pchjongjang, KĽDR
               
               
                  11.9.2017
               
               
                  Odbor pre propagandu a agitáciu kontroluje v plnej miere všetky médiá, ktoré využíva ako nástroj na kontrolu verejnosti v mene vedenia KĽDR. Odbor pre propagandu a agitáciu sa podieľa na cenzúre zo strany vlády KĽDR a zodpovedá za ňu, vrátane cenzúry novín a vysielania.